
1. CILJ 
Ovaj dokumenat opisuje uputstva za prelazak od standarda ISO/IEC 17025:2005 na standard ISO/IEC 17025: 2017. Ovaj dokumenat je validan za Generalnu direkciju Kosova za akreditaciju (DAK) i njene ocenjivače, kao i za laboratorije za testiranje i kalibraciju koje su akreditovane od strane DAK-a, laboratorije za testiranje i kalibraciju koje su podnele zahtev za akreditaciju ili koje nameravaju da se prijave za akreditaciju. 

2. OBLAST PRIMENE 
Ovaj vodič primenjuju ocenjivači DAK-a i osoblje za procenjivanje laboratorija za testiranje i kalibraciju kao i laboratorije za testiranje i kalibraciju. Ovaj vodič je validan do novembra 2020. godine. 
 3. REFERENCE 
Rezolucija ILAC GA 20.15 

Rezolucija EA 2016 (38) 23
SK EN ISO/IEC 17011:2004    

4. REČNIK I SKRAĆENICE 
U ovom vodiču se koristi terminologija standarda ISO/IEC 17011:2004: 

EA          Evropska saradnja za akreditaciju 
ILAC      Međunarodna organizacija za akreditaciju laboratorija 
DAK       Generalna direkcija Kosova za akreditaciju 

5. PRELAZAK NA STANDARD ISO/IEC 17025:2017
U cilju postizanja lakše tranzicije na novi standard ISO/IEC 17025: 2017, DAK je razvila sledeći program: 

DAK će obavestiti sve akreditovane laboratorije o usvajanju novog standarda ISO/IEC 17025: 2017 i period tranzicije. DAK će obavestiti sve akreditovane laboratorije u vezi sa uputstvima DAK-a za tranziciju od standarda ISO/IEC17025: 2005 na standard ISO/IEC 17025:2017.  

Od 1. jula 2019. do 31. oktobra 2019. godine, DAK će sprovesti terensku posetu u TCL (laboratoriji za testiranje/kalibraciju) prema standardu ISO/IEC 17025: 2005 i na osnovu zahteva primenjivaće se tranzicija/nova primena TCL-a koja se mora akreditovati po ISO/IEC17025: 2017. Ovaj zahtev TCL-a treba da se podnese pre određivanja datuma za procenjivanje.

Od 1. jula 2019. do 31. oktobra 2019. godine, DAK će primati prijave TCL za početnu akreditaciju i obnavljanje akreditacije (od laboratorija za testiranje/kalibraciju) u skladu sa standardom ISO/IEC 17025:2017.

Od 1. novembra 2019. godine, sve prijave koje je TCL podneo (laboratoriji za testiranje/kalibraciju) za početnu akreditaciju i obnavljanje akreditacije kao i za nadgledanje, biće procenjene prema novom standardu ISO/IEC 17025:2017.

Akcioni plan za laboratorije za testiranje/kalibraciju 
Od dana 01.05.2019. do 01.09.2019. godine, laboratoriji za testiranje/kalibraciju moraju da dostave DAK-u akcioni plan koji pokazuje da su analizirali novi standard i njegove implikacije za funkcionisanje njihovog sistema upravljanja i da su izradili plan za efikasno sprovođenje svih promena potrebnih za realizaciju tranzicije na novi standard. Pripremljeni plan mora sadržati:

· Sve radnje koje treba preduzeti za sprovođenje izmena u standardu,

· Vremenski period koji je potreban za sprovođenje ovih radnji,

· Lica odgovorna za svaku radnju koju treba preduzeti,

· Obuku zaposlenih prema ISO/IEC 17025:2017 i promene koje će nastati u njihovom sistemu upravljanja,
· Pokazatelje praćenja koji će pokazati napredak i završetak radnji,

· Sažetke izmena QMS laboratorije prema standardu ISO/IEC 17025:2017,

· Analizu rizika nepristrasnosti,

· Politiku za uzimanje uzoraka (u slučaju da uzimanje uzoraka spada u aktivnosti laboratorije),

· Izjavu o upotrebi ili neupotrebi pravila odluke,
· Opis informacionog sistema,

· Izjavu o opciji A ili opciji B

· Pregled menadžmenta prema novoj verziji.
Ispitivanje promena na dokumentaciji zasnovano na planovima rada i njihova procena na licu mesta smatraće se jednodnevnim radom za laboratorije. S obzirom da promene utiču na upravljanje i tehničke zahteve, u tom slučaju razmatranje dokumentacije i procenu na licu mesta će obaviti tim za procenjivanje. 

Efikasnost promena proveriće tim za procenjivanje DAK-a tokom poseta laboratorijama. Sve pronađene neusaglašenosti biće rešene pre završetka tranzicije. Biće izdat novi sertifikat za akreditaciju zajedno sa delokrugom akreditacije (aneksom) za svaki laboratoriji koji ispunjava zahteve standarda ISO/IEC 17025:2017. 

Akreditovanom TCL-u koji ne ispunjava zahteve standarda ISO/IEC 17025:2017 biće oduzeta akreditacija nakon 30. novembra 2020. Ovi laboratoriji moraće da podnesu novu prijavu za akreditaciju prema standardu ISO/IEC 17025:2017. 
Dana 30. novembar 2020, DAK će suspendovati sve akreditacione sertifikate izdate na osnovu standarda ISO/IEC 17025:2005, koji nisu revidirani u skladu sa novim standardom.

Planove rada razmotriće DAK. Ako su oni u suprotnosti sa ovim vodičem, DAK će zahtevati izmene planova rada. 
6. ISTORIJAT 
	Datum publikacije 
	Pripremio 
	Opis primenjenih izmena 

	10.08.2018.
	Banush Neziri
	Novi dokumenat.

